6. 7. 85 De Europæiske Fællesskabers Tidende Nr. C 167/3 
II 
(Forberedende retsakter) 
KOMMISSIONEN 
Forslag til Rådets beslutning om koordineret udvikling af datamatiserede administrative proce­
durer (KU-projektet) 
KOM(85) 295 endelig udg. 
(Forelagt Rådet af Kommissionen den 19. juni 1985) 
(85/C 167/03) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Rådet vedtog den 15. maj 1984 en resolution om data­
matisering af de administrative procedurer i EF-samhan-
delen (x); Kommissionen har foranlediget af denne reso­
lution tilsendt Rådet en meddelelse (2), som fastlægger 
rammerne for udviklingen af datamatiserede systemer 
inden for international handel i perioden indtil den 
31. december 1991; meddelelsen går videre end oprin­
delig forudset i ovennævnte resolution, eftersom den 
ikke blot indeholder retningslinjer for udvikling af natio­
nale datamatiserede systemer for samhandelen inden for 
Fællesskabet, men også beskæftiger sig med systemer for 
samhandelen med tredjelande og en sammenkobling af 
Kommissionens systemer med medlemsstaternes; 
Fællesskabsrammen for datamatisering af de administra­
tive procedurer skal omfatte følgende seks hovedområ­
der; samhandelen inden for Fællesskabet, samhandelen 
med tredjelande (import og eksport), grænseflader til 
virksomhederne, grænseflader til Kommissionens syste­
mer, sammenkobling af systemerne og udarbejdelse af 
fælles standarder for dataudveksling; 
hvad angår samhandelen inden for Fællesskabet, skal da­
tamatiseringen af de administrative procedurer betragtes 
som en midlertidig løsning, indtil den fuldstændige af­
skaffelse af kontrollen med denne handel; Kommissionen bør have ansvaret for at vedtage de nød­
vendige foranstaltninger til en koordineret udvikling af 
de datamatiserede administrative procedurer (KU-pro­
jektet); Kommissionen og hver af medlemsstaterne skal 
hver især være ansvarlige for iværksættelsen af deres 
egne edb-systemer under hensyntagen til målsætningerne 
i KU-projektet; disse målsætninger udgør en integre­
rende del af de mere generelle rammer for CADDIA-
programmet (3); for at bistå Kommissionen ved iværksæt­
telsen af KU-projektet bør der nedsættes et projektsty­
ringsudvalg; der bør fastlægges en procedure, efter hvil­
ken Kommisionen kan vedtage de nødvendige 
fællesskabsforanstaltninger til gennemførelse af KU-pro­
jektet; 
traktaten indeholder ikke den fornødne hjemmel hertil 
VEDTAGET FØLGENDE BESLUTNING: 
Artikel 1 
1. Rådet tager Kommissionens meddelelse om en 
koordineret udvikling af datamatiserede administrative 
procedurer og de deri anførte forslag i henhold til Rå­
dets resolution af 15. maj 1984 til efterretning 
2. Kommissionen har ansvaret for koordineringen af 
den udvikling af datamatiserede administrative procedu­
rer (KU-projektet), som iværksættes af medlemsstaterne 
og den selv i perioden indtil den 31. december 1991. 
3. Kommissionen og medlemsstaterne tager deres ud­
gangspunkt i de rammer for datamatisering og det ar­
bejdsprogram, der er anført i den i stk. 1 omhandlede 
meddelelse med de ændringer, der om fornødent foreta­
ges i henhold til artikel 4. De tager endvidere hensyn til 
udtalelser fra CADDIA-styringsudvalget. 
(') EFT Nr. C 137 af 24. 5. 1984, s. 1. 
C) EFT nr. C 15 af 16. 1. 1985, s. 1. C) EFT nr. C 112 af 26. 4. 1984, s. 1, 
og EFT nr. L 96 af 3. 4. 1985, s. 35. 
Nr. C 167/4 De Europæiske Fællesskabers Tidende 6.7.85 
Artikel 2 
1. KU-projektet gennemføres som en del af CAD-
DIA-programmet og i overensstemmelse med dettes 
langfristede mål, som er at tilvejebringe den nødvendige 
infrastruktur og de nødvendige databehandlingsfaciliteter 
til at Kommissionen og medlemsstaterne kan få adgang 
til og hurtigt og effektivt behandele de data, der er for­
nødne, for at Toldunionen og Fællesskabets handelspoli­
tiske foranstaltninger samt administrationen af og den 
finansielle kontrol med landbrugsmarkederne kan fun­
gere tilfredsstillende. 
2. Inden for rammerne af KU-projektet træffes der 
foranstaltninger til, 
a) at koordinere medlemsstaternes toldadministrationers 
og Kommissionens planlægning og iværksættelse af 
edb-systemer for import og eksport samt, indtil den 
fuldstændige afskaffelse af kontrollen hermed, for 
samhandelen inden for Fællesskabet; 
b) at fastlægge et program og en samlet tidsplan for ud­
vikling og iværksættelse af sådanne systemer med det 
mål, at gøre dem fuldt operative senest den 31. de­
cember 1991; 
c) at vedtage egnede standarder for dataudveksling og 
for sikkerheden vedrørende de data, der udveksles 
mellem de i projektet involverede parter under hen­
syntagen til den generelle standardiseringsmålsætning 
i forbindelse med CADDIA; 
d) at sikre et snævert samarbejde med handels- og indu­
strikredse for at tilvejebringe hensigtsmæssige grænse­
flader mellem disses systemer og toldadministra­
tionernes. 
Artikel 3 
1. Kommissionen og hver af medlemsstaterne har hver 
især ansvaret for iværksættelsen af deres egne edb-syste­
mer. 
2. Kommissionen og medlemsstaterne tager ved udar­
bejdelsen af deres planer for iværksættelser hensyn til de 
systembeskrivelser samt til de standarder for dataudveks­
ling og datasikkerhed, der fastlægges i henhold til den i 
artikel 4, stk. 4, omhandlede procedure. 
3. Kommissionen og medlemsstaterne fastlægger deres 
tidsplaner for iværksættelsen under hensyntagen til KU-
projektets målsætning og til den samlede tidsplan, der er 
omhandlet i artikel 2, stk. 2 b). 
Artikel 4 
1. Der nedsættes et projektstyringsudvalg til at bistå 
Kommissionen ved udførelsen af de i artikel 1, stk. 2, 
omhandlede opgaver. 2. Udvalget består af repræsentanter for medlemssta­
terne med en repræsentant for Kommissionen som for­
mand. Udvalget fastsætter selv sin forretningsorden. 
3. Uden at dette berører bestemmelserne i stk. 4 og 5, 
varetager Kommissionen og medlemsstaterne inden for 
rammerne af arbejdet i udvalget og på grundlag af gene­
rel enighed i forbindelse med de af KU-projektet omfat­
tede områder, følgende opgaver: 
a) ajourføring og om fornødent supplering af KU-pro-
jektets udviklingsprogram; 
b) gennemgang af medlemsstaternes systemer og projek­
ter inden for tolddatamatik og om fornødent udtalel­
ser om, hvilke foranstaltninger, der er nødvendige for 
at sikre, at de er kompatible med de for KU-projek-
tets udviklingsprogram vedtagne mål og tekniske løs­
ninger; 
c) gennemgang af tekniske delrapporter om samtlige 
studier og projekter, der gennemføres i forbindelse 
med KU-projektet, og om fornødent udtalelser med 
henblik på at sikre, at sådanne studier og projekter er 
i fuld overensstemmelse med de for KU-projektets 
udviklingsprogram vedtagne mål og tekniske løsnin­
ger. 
4. De bestemmelser vedrørende følgende emneområ­
der, der er nødvendige for iværksættelsen af KU-projek­
tet, vedtages endvidere efter den procedure, der er fast­
lagt i stk. 5: 
a) Syntaksregler for elektronisk udveksling af data mel­
lem Kommissionen og medlemsstaterne, mellem to 
medlemsstaters toldadministrationer, samt mellem 
toldadministrationerne og fysiske eller juridiske per­
soner, som har beføjelse til at udveksle data med disse 
administrationer; 
b) dataelementer, koder, meddelelsesformater og trans-
missionsstandarder til brug ved den i stk. 4a) omhand­
lede udveksling; 
c) standarder for sikkerhed, beskyttelse og hemmelighed 
i forbindelse med data for import, eksport og sam­
handel inden for Fællesskabet, som er leveret til, for­
valtes af eller er undervejs til Kommissionen, toldad­
ministrationerne og virksomhederne; 
d) systembeskrivelser (') af de funktionér og faciliteter, 
der for at dække Fælleskabets behov skal inddrages i 
de systemer, hvis udvikling koordineres inden for 
rammerne af KU-projektet. 
(') Systembeskrivelse er defineret som »et dokument, der inde­
holder en logisk løsning på et brugerbehov, og som er 
uafhængigt af specifikt programmel eller materiel«. 
6. 7. 85 De Europæiske Fællesskabers Tidende Nr. C 167/5 
5. Kommissionens repræsentant forelægger udvalget 
et udkast til de bestemmelser, der skal vedtages. Udval­
get afgiver udtalelse om udkastet inden for en tidsfrist, 
der fastsættes af formanden under hensyntagen til, hvor 
meget sagen haster. Udtalelsen vedtages med kvalificeret 
flertal, idet medlemsstaternes stemmer tildeles vægt i 
henhold til traktatens artikel 148, stk. 2. Formanden del­
tager ikke i afstemningen. 
a) Kommissionen vedtager de påtænkte bestemmelser, 
hvis de er i overensstemmelse med udvalgets udta­
lelse; b) hvis de påtænkte bestemmelser ikke er i overensstem­
melse med udvalgets udtalelse, eller hvis der ikke af­
gives nogen udtalelse, forelægger Kommissionen 
straks Rådet forslag vedrørende de bestemmelser, der 
skal vedtages. Rådet træffer afgørelse med kvalificeret 
flertal; 
c) hvis Rådet ikke har truffet afgørelse inden tre måne­
der efter forelæggelsen af forslaget, vedtager Kom­
missionen de foreslåede bestemmelser. 
Artikel 5 
Denne beslutning er rettet til Kommissionen og med­
lemsstaterne. 
Forslag til Rådets direktiv om ændring af direktiv 78/1035/EØF om afgiftsfritagelse ved indfør­
sel af varer i småforsendelser uden erhvervsmæssig karakter fra tredjelande 
KOM(85) 305 endelig udg. 
(Forelagt Rådet af Kommissionen den 20. juni 1985) 
(85/C 167/04) 
RÅDET FOR DE EUROPÆISKE FÆLLESSKABER HAR 
under henvisning til traktaten om oprettelse af Det europæiske økonomiske Fællesskab, særlig 
artikel 99 og 100, 
under henvisning til forslag fra Kommissionen, 
under henvisning til udtalelse fra Europa-Parlament, 
under henvisning til udtalelse fra Det økonomiske og sociale Udvalg, og 
ud fra følgende betragtninger: 
Det beløb, der er omfattet af den ved Rådets direktiv 78/1035/EØF (l) fastsatte afgiftsfrita­
gelse ved indførsel af varer i småforsendelser uden erhvervsmæssige karakter fra tredjelande, er 
ikke blevet ændret siden vedtagelsen af Rådets direktiv 81/933/EØF (2), hvilket har medført en 
reduktion af denne fritagelses reelle værdi som følge af udviklingen i forbrugerpriserne; der bør 
rådes bod på denne situation; 
denne afgiftsfritagelse bør fastsættes på samme niveau som den fritagelse for importafgiften for 
varer i småforsendelser fra tredjelande, der er fastsat ved Rådets forordning (EØF) 
nr. 918/83 (3), senest ændret ved forordning (EØF) nr. . .. — 
C1) EFT nr. L 366 af 28. 12. 1978, s. 36. 
(2) EFTnr. L 338 af 25. 11. 1981, s. 24. 
(») EFT nr. L 105 af 23. 4. 1983, s. 1.